لو تكاشفتم لما تدافنتم. يعني ايه؟ يعني لو بتسمعوا وتشوفوا اللي بيحصل من تعذيب وانواع الاهلاك اللي في القبر لما انتم ما كناش هندفن بعض ان الموضوع مخيف جدا. لما لما اللي في القبر ده يبقى ربنا غضبان عليه. فيا ترى ممكن يبقى مصيري عامل ازاي؟ لو قبري حفرة من حفر النار
دلوقتي انت في القبر ودلوقتي اهلك سابوك ومشيوا. وانت سامع رجليهم ودبيب اقدامهم هم بيبعدوا عنك. وكل اللي كنت عايش يعني متعلق به ومش قادر تسيبه وما تفكرش في الدنيا خلص. فليه كنت ماسك فيه قوي كده
والنبي صلى الله عليه وسلم بيبدأ يتكلم عن الراجل في القبر ده ويقول ايه ياتيه الملكان برضو الملكان اللي في القبر عشان يسألوه نفس التلات اسئلة فيقولان من ربك. فاسأل نفسك مين ربك؟ لانه للاسف صاحبنا ده هيبقى واحد ممكن يبقى كان عاش عشان الفلوس او عشان الشغل. هو بيشوف هي بتقول له يمين يمين شمال
ايه الحرام وايه الحلال مش مهم هو بيعبدهم في واحدة كانت عايشة عشان الموضة واللبس. مش مهم خالص بالنسبة لها لما ربنا يقول لها الحجاب. وفيه واحد كان همه البنات والمخدرات والمعاصي. هي دي اللي بتحركه
فيقولان له من ربك؟ فيقول ها ها لا ادري فيقول له طب ودينك ما دينك؟ فايه الدين اللي انت كنت عايش به؟ في واحد برضه للاسف ما كنش في اعتباراته الدين. مش مهم فلوسه جاية منين؟ مش مهم شغله ده
حرام ولا حلال؟ مش مهم هيربي ولاده على ايه؟ انا ديني في البطاقة وخلاص. ما دينك؟ فيقول ها ها لا ادري فيقولان له ما هذا الرجل الذي بعث فيكم؟ احنا بنحب النبي صلى الله عليه وسلم. بس صاحبنا ده كان يدوب بيحبه وخلاص. واخره لو سمع اسمه ساعات يصلي عليه. انما لا شكله
ولا طريقته ولا لبسه زيه. فيقول ها ها لا ادري في نادي مناد من السماء ان كذب عبدي. بقيت سامع ومتأكد ان ربنا غضبان علي. وبيتقال لي انت ما عشتش صح انت كداب
فافرشوا له من النار وافتحوا له بابا الى النار. فيأتيه من حرها وسمومها. فجأة بتشوف النار جاية عليك. فجأة الحرارة بتملى المكان. فجأة بتشم سم النار مفاجأة يضيق عليه قبره فتختلف اضلاعه. اول العزاب وبداية العقاب لما ضلوعك تخش في بعض من ضمة القبر. هو العصر كان متوقع ايه في قبره
غير كده وفجأة ياتيه رجل قبيح الوجه. قبيح الثياب منتن الريح. واحد شكله وحش جدا. وريحته وحشة جدا. وانت شايفه مشمئز منه وانت شايفه مش قادر تطيقه. فيقول انا عملك الخبيث. انا المعاصي والذنوب. انا الحاجات اللي كانت في الدنيا شكلها حلو ومتزينة دلوقتي. شايفني على حقيقتي. شايف الزنوب
وهي وحشة وكريهة. فيقول ربي لا تقم الساعة ربي لا تقم الساعة واحد يا جماعة في حفرة في النار. وبيقول لربنا مش عايز يوم القيامة يجي خليني هنا. ليه؟ بقى متأكد اللي جاي اسوأ واسوأ
سبحان الله! احساس ان الواحد فقد الامل وبقى متأكد انه رايح النار. احساس وحش جدا بس احساس اوحش لما يبقى امر واقع وابقى انا جواه. النبي صلى الله عليه وسلم النبي صلى الله عليه وسلم كان بيستعيذ من عذاب القبر. بعد كل صلاة خمس مرات يا جماعة في اليوم بيستعيذ من
باب القبر وده النبي صلى الله عليه وسلم احنا المفروض القبر يبقى بالنسبة لنا ايه؟ هل يا ترى هعيش واحطه في حساباتي وفي اعتباراتي؟ واخلي بالي من المعاصي. واخلي بالي من الطاعة عشان يوم انزل فيه القبر
ولا يا ترى مش هنحطه في حساباتنا؟ وهنعيش كده وخلاص؟ وفي الاخر اروح لربنا اقول له رب ارجعوني. لعلي اعمل صالحا فيما تركت